Valentinus
Santo Valentinus ngrujuk marang siji saka minimal telu wong suci (santo) martir Roma Kuna. Pista Santo Valentinus sadurungé diriyayakaké déning Gréja Katulik Roma tanggal 14 Fèbruari tekan taun 1969.

Pista St. Valentinus pisanan diputusaké nalika taun 496 déning Paus Gelasius I, sing uga nglebokaké Santo George ing antarané "...sing jenengé kanthi benar diurmati manungsa nanging ing endi tindak-tanduké mung dikawruhi déning Gusti." Digawéné pista iki kamungkinan wujud siji upaya kanggo ngungguli dina riyaya pra-Kristen, Lupercalia sing isih dipèngeti ing Roma nalika abad angka 5.

Miturut Ènsiklopédhia Katulik, santo sing dina riyayané dipèngeti ing dina sing saiki diarani Dina Valentine kamungkinan iku salah siji saka telu martir sing urip nalika akir abad angka 3 samangsa papréntahan Kaisar Claudius II:

 siji pastur ing Roma
 siji biskop Interamna (modhèren Terni)
 siji martir ing provinsi Romawi Africa.

Dina riyaya iki dibusak saka kalèndher gréjawi nalika taun 1969 minangka péranganing siji usaha sing luwih wiyar kanggo mbusak santo-santa sing asal-usulé bisa dipitakonaké lan mung bebasis legenda waé. Nanging pista iki isih diriyayakaké ing paroki-paroki tinentu.

Uga delengen 
 Dina Valentine
 Pembantaian dina Valentine

Pranala njaba 
 Golden Legend: St Valentine
 Catholic Encyclopedia: Saint Valentine

Santo lan Santa
Santo Itali